2025 m. Indijos–Pakistano konfliktas

2025 m. Indijos–Pakistano konfliktas – karinis susirėmimas, prasidėjęs 2025 m. gegužės 7 d., kai Indija pradėjo raketų atakas prieš taikinius Pakistane ir Pakistano administruojamame Kašmyre. Šios atakos buvo atsakas į 2025 m. balandžio 22 d. Pahalgame įvykdytą teroristinį išpuolį, per kurį žuvo 26 Indijos civiliai, daugiausia hinduistų turistai. Indija kaltino Pakistaną remiant išpuolį įvykdžiusius kovotojus, tačiau Pakistanas šiuos kaltinimus neigė.Indijai atakavus „teroristų stovyklas“ Pakistane, pranešama apie 26 žuvusius civilius. LRT. 2025-05-06. Nuoroda tikrinta 2025-05-07. 2025 m. gegužės 10 d. abiejų šalių susitarimu priimtos paliaubos ir konfliktas baigėsi.

 Priežastys 
2025 m. balandžio 22 d. Pahalgame, Indijos administruojamame Kašmyre, ginkluoti užpuolikai surengė ataką prieš civilius, daugiausia hinduistus turistus, kurios metu žuvo 26 žmonės. Atsakomybę už šį išpuolį prisiėmė Pasipriešinimo Fronto grupuotė, susijusi su Pakistane veikiančia „Laškare Taiba“. Indijos valdžia apkaltino Pakistaną remiant šią grupuotę, o Pakistanas šiuos kaltinimus atmetė.India launches air strikes on Pakistan and Pakistan-administered Kashmir. BBC. Nuoroda tikrinta 2025-05-07.

 Indijos atakos 
2025 m. gegužės 7 d. Indijos ginkluotosios pajėgos pradėjo operaciją „Sindoor“, kurios metu buvo smogta devyniems taikiniams Pakistane ir Pakistano administruojamame Kašmyre. Indijos gynybos ministerija teigė, kad atakos buvo nukreiptos prieš teroristų infrastruktūrą, susijusią su „Lashkar-e-Taiba“ ir „Jaish-e-Mohammed“. Indijos oro pajėgos naudojo Rafale naikintuvus, ginkluotus SCALP raketomis ir AASM Hammer bombomis. 

Pakistanas pranešė, kad žuvo 26 žmonės, įskaitant vaikus.

 Pakistano atsakas 
Pakistanas pasmerkė Indijos smūgius kaip karo aktą ir pradėjo atsakomąsias atakas. Pakistano oro pajėgos teigė numušusios penkis Indijos naikintuvus ir sunaikinusios Indijos brigados štabą. Taip pat buvo pranešta apie Pakistano JF-17 naikintuvo numušimą Indijos teritorijoje.

 Kariniai nuostoliai 
Nuostolių ir aukų informacija skelbiama abiejų šalių išsiskyrė:
 Indijos duomenimis, žuvo daugiau nei 70 kovotojų, 60 buvo sužeisti, o vienas Pakistano JF-17 naikintuvas buvo numuštas.
 Pakistano duomenimis, buvo numušti 3 „Rafale“, 1 Su-30, 1 MiG-29 naikintuvai ir vienas bepilotis orlaivis; taip pat sunaikintas Indijos brigados štabas.

 Tarptautinės reakcijos 
Jungtinių Tautų generalinis sekretorius Antonijus Guterešas paragino abi šalis susilaikyti nuo tolesnės eskalacijos. JAV prezidentas Donaldas Trampas pavadino smūgius „gėdingu veiksmu“ ir išreiškė viltį, kad konfliktas greitai baigsis. Kinijos užsienio reikalų ministerija išreiškė susirūpinimą dėl situacijos ir paragino abi puses elgtis atsakingai.

 Pasekmės 
Po smūgių abi šalys uždarė savo oro erdvę viena kitos oro linijoms, buvo sustabdytos svarbios sutartys. Taip pat buvo apribotas diplomatinis atstovavimas ir sustabdytos vizų paslaugos.

 Paliaubos 
Gegužės 10 d. Indija ir Pakistanas pasiekė paliaubų susitarimą, tarpininkaujant JAV. Nors paliaubos įsigaliojo, abi šalys kaltino viena kitą dėl jų pažeidimų. Indija siekė, kad Pakistanas būtų vėl įtrauktas į FATF „pilkąjį sąrašą“, o Pakistanas stiprino ryšius su Kinija.

 Šaltiniai 

Kategorija:2025 metai
Kategorija:Pakistano konfliktai
Kategorija:Indijos konfliktai